Rikunarita-ORG/Wikinium huggingface dataset:
# อาเทอร์ มิลเลอร์

| อาเทอร์ มิลเลอร์ |
| --- |
|  |
| เกิด | อาเทอร์ แอชเชอร์ มิลเลอร์ (1915-10-17)17 ตุลาคม ค.ศ. 1915 Harlem, New York City, United States |
| เสียชีวิต | กุมภาพันธ์ 10, 2005(2005-02-10) (89 ปี) Roxbury, Connecticut, United States |
| อาชีพ | Playwright, essayist |
| สัญชาติ | อเมริกัน |
| จบจาก | University of Michigan |
| ผลงานที่สำคัญ | *Death of a Salesman* *The Crucible* *A View from the Bridge* |
| รางวัลสำคัญ | Pulitzer Prize for Drama (1949) Kennedy Center Honors (1984) Praemium Imperiale (2001) |
| คู่สมรส | Mary Grace Slattery (1940–1956; 2 children) Marilyn Monroe (1956–1961) Inge Morath (1962–2002; her death; 2 children) |
| บุตร | Jane Robert Rebecca Daniel |
| ญาติ | Joan Copeland (sister) Kermit Miller (brother) |
| ลายมือชื่อ |
|  |

**อาเทอร์ แอชเชอร์ มิลเลอร์** (อังกฤษ: *Arthur Asher Miller*: 17 ตุลาคม ค.ศ. 1915 – 10 กุมภาพันธ์ ค.ศ. 2005) เป็นนักเขียนบทละครและบทเรียงความชาวยิว-อเมริกัน เขามีผลงานโดดเด่นในละครเวที เขียนบทละครเช่นเรื่อง *All My Sons* (1947), *Death of a Salesman* (1949), *The Crucible* (1953) และ *A View from the Bridge* (1 องก์, 1955; แก้ไข 2 องก์, 1956)
# เฟเดริโก การ์ซิอา ลอร์กา

| เฟเดริโก การ์ซิอา ลอร์กา |
| --- |
| การ์ซิอา ลอร์กาเมื่อปี 1932 |
| เกิด | เฟเดริโก เดล ซากราโด โกราซอน เด เฆซุส การ์ซิอา ลอร์กา (1898-06-05)5 มิถุนายน ค.ศ. 1898 ฟูเอนเตบาเกโรส, กรานาดา, ราชอาณาจักรสเปน |
| เสียชีวิต | 19 สิงหาคม ค.ศ. 1936(1936-08-19) (38 ปี) ใกล้กับอัลฟาการ์, กรานาดา, สาธารณรัฐสเปน |
| สัญชาติ | สเปน |
| การศึกษา | มหาวิทยาลัยโคลัมเบีย มหาวิทยาลัยกรานาดา |
| อาชีพ | * นักเขียนบทละคร
* กวี
* ผู้กำกับละครเวที
 |
| ขบวนการ | Generation of '27 |
| บุพการี | * Federico García Rodríguez (บิดา)
* Vicenta Lorca Romero (มารดา)
 |
| ลายมือชื่อ |
|  |

**เฟเดริโก เดล ซากราโด โกราซอน เด เฆซุส การ์ซิอา ลอร์กา** (สเปน: *Federico del Sagrado Corazón de Jesús García Lorca*; 5 มิถุนายน ค.ศ. 1898 – 19 สิงหาคม ค.ศ. 1936) เป็นกวี นักเขียนบทละคร และผู้กำกับละครเวทีชาวสเปน การ์ซิอา ลอร์กา ได้รับการยอมรับในระดับนานาชาติในฐานะสมาชิกคนสำคัญของกลุ่มคนรุ่น 27 ซึ่งเป็นกลุ่มที่ประกอบด้วยกวีส่วนใหญ่ที่นำหลักการของกระแสยุโรป (เช่น สัญลักษณ์นิยม อนาคตนิยม และ ลัทธิเหนือจริง) เข้าสู่วรรณกรรมสเปน

ในช่วงแรกเขามีชื่อเสียงจาก *Romancero gitano* (*Gypsy Ballads*, 1928) หนังสือบทกวีที่บรรยายถึงชีวิตในแคว้นอันดาลูซิอา บ้านเกิดของเขา บทกวีของเขาผสมผสานแนวเรื่องอันดาลูซิอาแบบดั้งเดิมและรูปแบบของกลุ่มล้ำยุค หลังจากพำนักอยู่ในนครนิวยอร์กระหว่างปี 1929 ถึง 1930 เขาได้บันทึกงานซึ่งได้รับการเผยแพร่หลังเขาเสียชีวิตในชื่อ *Poeta en Nueva York* (*Poet in New York*, 1942) เขาเดินทางกลับสเปนและเขียนบทละครที่โด่งดังที่สุด ได้แก่ *Blood Wedding* (1932), *Yerma* (1934) และ *The House of Bernarda Alba* (1936)

การ์ซิอา ลอร์กา ถูกลอบสังหาร โดยกองกำลังกลุ่มแห่งชาติ ในช่วงต้นของ สงครามกลางเมืองสเปน ร่างของเขาหายสาบสูญ และเหตุจูงใจในการลอบสังหารยังคงเป็นที่ถกเถียงกัน บางคนตั้งทฤษฎีว่าเขาตกเป็นเป้าโจมตีเพราะเป็นเกย์ เป็นสังคมนิยม หรือทั้งสองอย่าง ขณะที่บางคนมองว่าความขัดแย้งส่วนตัว ซึ่งน่าจะเป็นเหตุผลนี้มากกว่า

## อ้างอิง
# หลุยส์ คาห์น

| หลุยส์ ไอ. คาห์น |
| --- |
| เกิด | (1901-02-20)20 กุมภาพันธ์ ค.ศ. 1901 Kuressaare เขตผู้ว่าการเอสโตเนีย จักรวรรดิรัสเซีย |
| เสียชีวิต | 17 มีนาคม ค.ศ. 1974(1974-03-17) (73 ปี) นครนิวยอร์ก นิวยอร์ก |
| สัญชาติ | อเมริกัน |
| บุพการี | Bertha Schmuilowsky Leopold Schmuilowsky |
|  |
| ผลงานสำคัญ | Yale University Art Gallery
Salk Institute
Jatiyo Sangshad Bhaban
Phillips Exeter Academy Library
Kimbell Art Museum |
| โครงการสำคัญ | Center of Philadelphia,Urban and Traffic Study |
|  |

**หลุยส์ อิซาดอร์ คาห์น** (อังกฤษ: *Louis Isadore Kahn*) (20 กุมภาพันธ์ ค.ศ. 1901 หรือ 1902 - 17 มีนาคม ค.ศ. 1974) เป็นสถาปนิกผู้มีชื่อเสียงระดับโลก มีพื้นเพเป็นคนยิวเอสโตเนีย อาศัยอยู่ในฟิลาเดลเฟีย สหรัฐอเมริกา หลังจากทำงานจำนวนมากหลายชิ้นให้กับหลายบริษัทในฟิลาเดลเฟีย เขาก็ก่อตั้งห้องศิลปะของตัวเองในปี 1935 ขณะที่ทำงานส่วนตัว เขาก็ยังเป็นนักวิจารณ์ด้านการออกแบบและอาจารย์โรงเรียนสถาปัตยกรรมศาสตร์เยล ตั้งแต่ปี 1947 ถึง 1957 และจากปี 1957 จนกระทั่งเสียชีวิตเขาเป็นอาจารย์สอนที่โรงเรียนออกแบบที่มหาวิทยาลัยเพนซิลเวเนีย งานของเขาได้รับอิทธิพลจากซากโบราณ มีลักษณะไปทางอนุสรณ์และสิ่งใหญ่โต ตึกอันหนัก วัสดุ ของเขารวมกันดูไม่ได้ซ่อนรูปน้ำหนัก

## อ้างอิง
# ดัชนีอุตสาหกรรมดาวโจนส์

ผังดาวโจนส์ 2439-2568
>
>

**ดัชนีอุตสาหกรรมดาวโจนส์** (อังกฤษ: *Dow Jones Industrial Average*), เป็นชะนีลักทรัพย์ดัชนีหนึ่ง และเป็นหนึ่งในดัชนีซึ่งถูกสร้างโดยabcdefghijklmnop บรรณาธิการวอลล์สตรีทเจอร์นัล และผู้ร่วมก่อตั้งดาวโจนส์แอนด์คอมพานี ปัจจุบันเป็นของกลุ่มซีเอ็มอีกรุ๊ป ชื่อของดัชนีอุตสาหกรรมดาวโจนส์ถูกตั้งขึ้นตามชื่อของชาลส์ ดาว และเอ็ดเวิร์ด โจนส์ นักสถิติ ดัชนีนี้แสดงถึงการซื้อขายหุ้นของบริษัทมหาชนขนาดใหญ่ 30 บริษัทในสหรัฐอเมริกาในระหว่างช่วงเวลาที่ตลาดๆๆหลักทรัพย์เปิดให้ซื้อขายตามปกติ มันเป็นดัชนีตลาดหลักทรัพย์สหรัฐอเมริกาที่เก่าแก่ที่สุดเป็นอันดับสองรองจากมหาโจรไฮโซไทยแลน ซึ่งถูกสร้างโดยดาวเช่นกัน

## อ้างอิง
# พันธบัตรรัฐบาล

พันธบัตรรัฐบาลสหรัฐ: ค.ศ. 1976 ตราสารหนี้ที่เป็นตั๋วเงินคลัง 8%
**พันธบัตรรัฐบาล** (government bond หรือ sovereign bond) คือ ตราสารหนี้ที่ถูกออกโดยรัฐบาลแห่งชาติ โดยปกตินั้นจะให้คำมั่นสัญญาว่าจะจ่ายดอกเบี้ยเป็นงวด ๆ ที่เรียกว่า Coupon Payment และชำระคืนเงินมูลค่าที่ตราไว้ ณ วันที่ครบกำหนด เป้าหมายของพันธบัตรรัฐบาลคือการสนับสนุนการใช้จ่ายของรัฐบาล พันธบัตรรัฐบาลมักจะอยู่ในรูปแบบของสกุลเงินของประเทศตนเอง ในกรณีที่รัฐบาลไม่สามารถบังคับให้ผิดนัดชำระได้ แม้ว่ามันอาจเลือกที่จะต้องทำ ถ้ารัฐบาลใกล้ที่จะผิดนัดชำระหนี้ สื่อมักจะอ้างถึงสิ่งเหล่านี้ว่าเป็นวิกฤตหนี้สาธารณะ

เงื่อนไขที่รัฐบาลสามารถขายพันธบัตรได้นั้นขึ้นอยู่กับความน่าเชื่อถือของตลาดว่าเป็นอย่างไร หน่วยงานจัดอันดับเครดิตระหว่างประเทศจะให้อันดับสำหรับพันธบัตร แต่ผู้เข้าร่วมการตลาดจะตัดสินใจของพวกเขาเองเกี่ยวกับเรื่องนี้ไง

ยกตัวอย่างเช่น ผู้ถือหุ้นกู้ได้ลงทุนจำนวนเงิน 2 หมื่นดอลลาร์สหรัฐ (เรียกว่า มูลค่าที่ตราไว้) เข้าไปยังพันธบัตรรัฐบาลที่มีอายุ 10 ปี พร้อมด้วยจ่ายค่าดอกเบี้ยเป็นรายปี 10%; รัฐบาลจะจ่ายผู้ถือหุ้นกู้ 10% ของจำนวนเงิน 2 หมื่นดอลลาร์สหรัฐต่อปี ในวันที่ครบกำหนด รัฐบาลจะคืนเงินจำนวน 2 หมื่นดอลลาร์สหรัฐตามเดิม

## อ้างอิง
# มาตรการรัดเข็มขัด

ในทางเศรษฐศาสตร์ **มาตรการรัดเข็มขัด** (อังกฤษ: *austerity*) เป็นชุดนโบบายเศรษฐศาสตร์การเมืองที่มีเป้าหมายในการลดการขาดดุลงบประมาณของรัฐบาลผ่านการลดค่าใช้จ่าย เพิ่มภาษี หรือทั้งสองอย่างรวมกัน โดยมีมาตรการรัดเข็มขัดสามรูปแบบหลัก: ขึ้นภาษีเพื่อใช้จ่ายงบประมาณ, ขึ้นภาษีกับลดการใช้จ่าย และลดภาษีกับลดการใช้จ่าย รัฐบาลลดรายจ่ายและ/หรือเพิ่มค่าธรรมเนียมการใช้เพื่อชำระเงินคืนแก่เจ้าหนี้ มาตรการรัดเข็มขัดมักจะมีความจำเป็นเมื่อรัฐบาลใช้จ่ายโดยมีรายจ่ายเกินกว่ารายรับ

## สาเหตุของมาตรการ

มาตรการรัดเข็มขัดมักมีความจำเป็นหลังจากระดับหุ้นกู้ของรัฐบาลถูกลดระดับลง ทำให้รัฐบาลเสียค่าใช้จ่ายแพงขึ้นในการกู้ยืมเงิน หุ้นกู้ของรัฐบาลมักจะถูกลดระดับลงเมื่อหนี้สินของประเทศเพิ่มขึ้นเมื่อเทียบกับผลิตภัณฑ์มวลรวมภายในประเทศ (GDP) หนี้สินของรัฐบาลเพิ่มขึ้นจากการใช้จ่ายเกินกว่ารายรับจากภาษีอากร การใช้จ่ายเกินปริมาณดังกล่าวเกิดขึ้นเมื่ออัตราภาษีถูกควบคุมให้อยู่ในระดับต่ำ ในขณะที่การใช้จ่ายภาครัฐเพิ่มสูงขึ้น นอกจากนี้ยังอาจเกิดขึ้นในกรณีที่กิจกรรมทางเศรษฐกิจเฉื่อยชาหรือลดลง อย่างเช่นในช่วงที่เศรษฐกิจถดถอย ซึ่งเป็นการลดรายรับจากภาษีอากรของรัฐบาล

ธนาคาร หรือองค์กรระหว่างรัฐบาล อย่างเช่น กองทุนการเงินระหว่างประเทศ (IMF) มักต้องการให้รัฐบาลที่กู้ยืมเกินต้องออก "มาตรการรัดเข็มขัด" ซึ่งมักเกิดขึ้นเมื่อรัฐบาลกู้ยืมเงินที่เป็นการก่อหนี้ใหม่เพื่อชดใช้หนี้เก่า แต่รัฐบาลไม่สามารถชำระหนี้คืนได้แม้ว่าถึงกำหนดแล้วก็ตาม รัฐบาลอาจต้องขอให้มีการหยุดเงินบำรุงหรือลดการใช้จ่ายสาธารณะ

## ตัวอย่างผลกระทบ

รายจ่ายในโครงการพัฒนา สวัสดิการ และการใช้จ่ายภาคสังคมอื่น ๆ ที่เป็นโครงการทั่วไปจะถูกตัดทอน ภาษี ค่าธรรมเนียมท่าเรือ สนามบิน และค่าโดยสารรถไฟและรถโดยสารประจำทางเป็นแหล่งรายได้ทั่วไปเพื่อเพิ่มค่าธรรมเนียมการใช้

ในหลายกรณี มาตรการรัดเข็มขัดยังส่งผลต่อระดับคุณภาพชีวิตที่ลดลงชั่วคราว จนกระทั่งสถานภาพทางเศรษฐกิจและรัฐบาลมีรายรับรายจ่ายที่สมดุลกัน

## อ้างอิง
# สำนักงานปราบปรามยาเสพติด

| สำนักงานปราบปรามยาเสพติด |
| --- |
| ตราประทับของกองอำนวยบังคับใช้กฎหมายยาเสพติด |
| ตราเจ้าหน้าที่พิเศษของดีอีเอ |
| ธงประจำหน่วยของดีอีเอ |
| ข้อมูลองค์กร |
| ก่อตั้ง | 1 กรกฎาคม 1973 (1973-07-01) |
| หน่วยงานก่อนหน้า | * Federal Bureau of Narcotics
* Bureau of Drug Abuse Control
* Bureau of Narcotics and Dangerous Drugs
* Office of Drug Abuse Law Enforcement
* Office of National Narcotics Intelligence
 |
| เจ้าหน้าที่ | 10,169 (2019) |
| งบประมาณรายปี | US$3.136 billion (FY2019) |
| โครงสร้างเขตอำนาจ |
| หน่วยงานรัฐบาลกลาง | United States |
| เขตอำนาจในการปฏิบัติการ | United States |
| ลักษณะทั่วไป | * การบังคับใช้กฎหมายของรัฐบาลกลาง
 |
| สำนักงานใหญ่ | 600-700 Army-Navy Drive มณฑลอาร์ลิงตัน, รัฐเวอร์จิเนีย, สหรัฐ |
|  |
| Special Agent | 4,924 |
| ผู้บริหารหน่วยงาน | * Anne Milgram, Administrator
* Louis Milione, Principal Deputy Administrator
 |
| หน่วยงานปกครอง | United States Department of Justice |
| เว็บไซต์ |
| www.dea.gov |

**สำนักงานปราบปรามยาเสพติด** หรือ **ดีอีเอ** (อังกฤษ: *Drug Enforcement Administration*, **DEA**) เป็นหน่วยงานบังคับใช้กฎหมายของรัฐบาลกลางสหรัฐ สังกัดกระทรวงยุติธรรมสหรัฐ มีหน้าที่ปราบปรามการค้าและจำหน่ายยาเสพติดภายในสหรัฐ เป็นหน่วยงานหลักในการบังคับใช้กฎหมายภายในประเทศด้วยรัฐบัญญัติสารควบคุม (Controlled Substances Act) ซึ่งแบ่งเขตอำนาจกับสำนักงานสอบสวนกลาง (FBI) กองบังคับการคนเข้าเมืองและศุลกากรสหรัฐ (U.S. Immigration and Customs Enforcement หรือ **ICE**) และกองพิทักษ์ชายแดนและศุลกากรสหรัฐ (U.S. Customs and Border Protection หรือ **CBP**) ดีอีเอมีหน้าที่แต่ผู้เดียวในการประสานงานและสอบสวนยาเสพติดของสหรัฐทั้งในและต่างประเทศ

## อ้างอิง
# อาหารอเมริกัน

พายแอปเปิลถือว่าเป็นหนึ่งในอาหารประจำชาติของชาวอเมริกัน
**อาหารอเมริกัน** (อังกฤษ: *American cuisine*) โดยรวมแล้วกล่าวถึงอาหารหลากหลายชนิดที่บริโภคในสหรัฐอเมริกาหรืออาหารที่มีแหล่งกำเนิดมาจากสหรัฐอเมริกา เป็นอาหารที่ได้รับอิทธิพลจากทั่วโลก แต่โดยมากได้รับอิทธิพลสูงสุดจากอาหารของชาวยุโรปตั้งแต่ที่ชาวยุโรปได้อพยพเข้ามาตั้งรากฐานในทวีปอเมริกาในศตวรรษที่ 17 มีการผสมผสานกับอาหารของชาวพื้นเมืองอเมริกันซึ่งเป็นอาหารของผู้ที่อยู่อาศัยมาก่อน และมีส่วนประกอบด้วยเนื้อสัตว์หรือพืชผักที่หาได้ในเฉพาะในทวีปอเมริกาเหนือ นอกเหนือจากนั้น ยังมีอิทธิพลจากอาหารแอฟริกาเข้ามาอีกด้วย ซึ่งนำเข้ามาในสหรัฐอเมริกาโดยทาสชาวแอฟริกา ในสมัยปัจจุบัน อาหารอเมริกันได้รับอิทธิพลจากประเทศเพื่อนบ้านเช่นอาหารจากประเทศเม็กซิโก และจากประเทศอื่น ๆ ทั่วโลก เนื่องจากการอพยพเข้าไปอยู่ของผู้คนจากหลากหลายประเทศเป็นจำนวนมาก

ตัวอย่างอาหารอเมริกันที่มีชื่อเสียงมากที่สุด เช่น ไก่ทอด พิซซาหน้าเปปเปอโรนี ชีสเบอร์เกอร์ เทเทอร์ทอตส์ กริลล์ชีส มีตโลฟ สมอร์ (s'more) คอร์นดอก พายแอปเปิล มักกะโรนีอบชีส ชีลีกอนการ์เน บัฟฟาโลวิงส์ ชีสเค้กแบบนิวยอร์ก บิสกิตกับเกรวี

## อ้างอิง

* Haff, H. (2011). *The founders of American cuisine: Seven cookbook authors, with historical recipes.* Jefferson, N.C.: McFarland.
* Smith, A. F. (2009). *Eating history: 30 turning points in the making of American cuisine.* Columbia University Press.
# อาชีพ

**อาชีพ** เป็นรูปแบบการดำรงชีพในสังคมมนุษย์ปัจจุบัน โดยเป็นหน้าที่ของบุคคลในสังคม ซึ่งมีความหลากหลายตามความต้องการของสังคมและการเปลี่ยนแปลงของระบบเศรษฐกิจ เช่น อาชีพด้านเกษตรกรรม อุตสาหกรรม การบริการ การศึกษา การแพทย์ และเทคโนโลยีสารสนเทศ โดยอาชีพแต่ละประเภทต้องอาศัยทักษะ ความรู้ ความถนัด และประสบการณ์ที่แตกต่างกัน การที่บุคคลประกอบอาชีพจะได้มาซึ่งค่าตอบแทนหรือรายได้ เพื่อใช้จ่ายในการดำรงชีวิต

การเลือกอาชีพมักพิจารณาจากปัจจัยหลายประการ เช่น ความสนใจส่วนบุคคล ความสามารถ โอกาสทางเศรษฐกิจ สภาพแวดล้อม และความต้องการของตลาดแรงงาน ปัจจุบันบทบาทของอาชีพมีแนวโน้มเปลี่ยนแปลงตามความก้าวหน้าของเทคโนโลยีและสังคมดิจิทัล ทำให้เกิดอาชีพใหม่ ๆ เช่น นักพัฒนาซอฟต์แวร์ ผู้สร้างสื่อออนไลน์ (Content Creator) และผู้เชี่ยวชาญด้านข้อมูล ขณะเดียวกันบางอาชีพอาจลดความสำคัญลงหรือถูกทดแทนด้วยระบบอัตโนมัติ การพัฒนาทักษะใหม่อย่างต่อเนื่องจึงเป็นสิ่งจำเป็นต่อการรักษาความมั่นคงในการทำงานของบุคคลในยุคปัจจุบัน

## ลักษณะอาชีพ

อาชีพที่จำเป็นต้องมีความรู้ความสามารถเฉพาะด้านเรียกว่า วิชาชีพ เช่น วิศวกร แพทย์ พยาบาล ทนายความ

และอาชีพที่ถูกกฎหมายและศีลธรรม เรียกว่า *สัมมาชีพ* เช่น ค้าขาย ส่วนบางอาชีพที่ผิดกฎหมาย เรียกว่า *มิจฉาชีพ* เช่น โจร

อาชีพอาจมีรายได้ต่าง ๆ กันไป ลักษณะอาชีพที่เป็นลูกจ้างจะได้ค่าตอบแทนในรูปแบบเงินเดือน อาชีพค้าขายหรือประกอบกิจการส่วนตัวหรือ การลงทุนจะได้ค่าตอบแทนในรูปแบบกำไร

## ดูเพิ่ม

* งาน (กิจกรรมของมนุษย์)
* การวิพากษ์งาน, ขบวนการวิพากษ์และเรียกร้องให้ยกเลิกงาน
# ผู้นำที่เป็นพิษ

**ผู้นำที่เป็นพิษ** เป็นบุคคลที่มีหน้าที่รับผิดชอบในกลุ่มคนหรือองค์กร และผู้ที่ละเมิดความสัมพันธ์ของผู้นำ–ผู้ติดตาม โดยการแตกแยกจากกลุ่มหรือองค์กรในสภาพที่เลวร้ายยิ่งกว่าเมื่อพบครั้งแรก วลีนี้ได้รับการคิดค้นโดยมาร์เซีย วิกเกอร์ ในปี ค.ศ. 1996 และมีส่วนเกี่ยวข้องกับรูปแบบการเป็นผู้นำที่ไม่สมบูรณ์ ส่วนชื่ออื่น ๆ ได้แก่ **ฮิตเลอร์น้อย**, **ผู้จัดการจากนรก**, **เจ้านายที่เป็นพิษ**, **เจ้านายจากนรก** หรือ **ผู้จัดการที่เป็นพิษ** ลักษณะการเป็นผู้นำของพวกเขามีทั้งความสามารถในการทำลายตนเอง และในที่สุดก็เป็นอันตรายต่อกันในฐานะที่เขาเป็นบ่อนทำลาย รวมทั้งทำลายโครงสร้างองค์กร

ในหนังสือ "Petty tyranny in organizations" เบลก แอชฟอร์ธ กล่าวถึงความเป็นผู้นำที่อาจเกิดการทำลายล้าง และระบุสิ่งดังกล่าวว่าเป็นอนุทรราช นั่นคือผู้นำที่ใช้รูปแบบการบริหารระบอบทรราชย์ ทำให้เกิดบรรยากาศแห่งความหวาดกลัวในที่ทำงาน

ความท้าทายต่อสถาบัน เช่น บรรษัท, ธนาคาร และรัฐบาล หรือคนโกงที่ให้เหยื่อไว้วางใจก่อนที่มันจะสายเกินไป คือวิถีที่กำลังจะเป็นพิษอย่างแน่นอน

## ดูเพิ่ม

* แบ่งแยกแล้วปกครอง

## อ้างอิง

## หนังสืออ่านเพิ่ม

* Lipman-Blumen, Jean. *The Allure of Toxic Leaders: Why We Follow Destructive Bosses and Corrupt Politicians--and How We Can Survive Them*. Oxford University Press, USA. September 2004.
* Kellerman, Barbara. *Bad Leadership: What It Is, How It Happens, Why It Matters* Harvard Business School Press. September 2004.
* Price, Terry L. *Understanding Ethical Failures in Leadership* (Cambridge Studies in Philosophy and Public Policy). Cambridge University Press. August 2005.
* Warneka, Timothy H. *Leading People the Black Belt Way: Conquering the Five Core Problems Facing Leaders Today*. Asogomi Publishing International. 2005.
* Whicker, Marcia Lynn. *Toxic leaders: When organizations go bad*. Westport, CT. Quorum Books. 1996.
* Williams, Christopher. *Leadership accountability in a globalizing world*. London: palgrave Macmillan. 2006.
* Jha, Srirang and Jha, Shweta. (2015). Leader as Anti-Hero: Decoding Nuances of Dysfunctional Leadership. Journal of Management & Public Policy, June 2015.

## แหล่งข้อมูลอื่น

* Toxic Boss Syndrome
* Toxic Management เก็บถาวร 2015-12-29 ที่ เวย์แบ็กแมชชีน
# โทนี แอบบ็อตต์

| ดิออนะระเบิลโทนี แอบบ็อตต์ |
| --- |
| ภาพถ่ายอย่างเป็นทางการเมื่อปี พ.ศ.2556 |
|  |
| นายกรัฐมนตรีออสเตรเลีย |
| **ดำรงตำแหน่ง** 18 กันยายน พ.ศ. 2556 – 15 กันยายน พ.ศ. 2558 |
| กษัตริย์ | สมเด็จพระราชินีนาถเอลิซาเบทที่ 2 |
| ก่อนหน้า | เควิน รัดด์ |
| ถัดไป | แมลคัม เทิร์นบุลล์ |
|  |
| ข้อมูลส่วนบุคคล |
| เกิด | 4 พฤศจิกายน พ.ศ. 2500 ลอนดอน สหราชอาณาจักร |
| พรรคการเมือง | พรรคเสรีนิยม |
| คู่สมรส | มาร์กี้ แอบบ็อตต์ |
| ลายมือชื่อ |  |
|  |

**แอนโทนี จอห์น "โทนี" แอบบ็อตต์** (อังกฤษ: *Anthony John "Tony" Abbott*; 4 พฤศจิกายน พ.ศ. 2500 — ) เป็นนายกรัฐมนตรีคนที่ 28 ของออสเตรเลีย เขาได้ดำรงตำแหน่งหลังจากชนะการเลือกตั้งในปี พ.ศ. 2556 และเป็นผู้นำของพรรคเสรีนิยมมาตั้งแต่ พ.ศ. 2549 แอบบ็อตต์เป็นสมาชิกรัฐสภาเขตซิดนีย์ ได้รับการเลือกตั้งครั้งแรกในการเลือกตั้งเมื่อ พ.ศ. 2537

แอบบ็อตต์เกิดในลอนดอน ประเทศอังกฤษ มีแม่เป็นชาวออสเตรเลียและพ่อเป็นชาวอังกฤษ และย้ายไปซิดนีย์เมื่ออายุได้ 2 ขวบ เขาเรียนเศรษฐศาสตร์และกฎหมายที่มหาวิทยาลัยซิดนีย์จากนั้นเข้าเรียนที่ควีนส์คอลเลจ อ็อกซ์ฟอร์ดในฐานะนักเรียนทุนโรดส์โดยศึกษาปรัชญา การเมือง และเศรษฐศาสตร์หลังจากสำเร็จการศึกษาจากมหาวิทยาลัยอ็อกซ์ฟอร์ด แอบบอตต์ได้รับการฝึกฝนเป็นเซมินารีโรมันคาธอลิกในช่วงสั้นๆ และต่อมาทำงานเป็นนักข่าว ผู้จัดการ และที่ปรึกษาทางการเมืองในปี 2535 เขาได้รับแต่งตั้งให้เป็นผู้อำนวยการของออสเตรเลียเพื่อการปกครองแบบราชาธิปไตยภายใต้รัฐธรรมนูญซึ่งเป็นตำแหน่งที่เขาดำรงอยู่จนกระทั่งได้รับเลือกให้เป็นสมาชิกรัฐสภา สำหรับเขตวาริงกาห์ ในการเลือกตั้งซ่อมวาริงกาห์ ใน ปี 2537 ก่อนที่รัฐบาลของโฮเวิร์ดจะได้รับการเลือกตั้ง ในปี 2539

หลังจากการเลือกตั้งในปี 2541 แอบบ็อตต์ได้รับแต่งตั้งเป็นรัฐมนตรีว่าการกระทรวงบริการการจ้างงานในกระทรวงที่สองของโฮเวิร์ดเขาได้รับการเลื่อนตำแหน่งเป็นรัฐมนตรีในปี 2544 ในฐานะรัฐมนตรีว่าการกระทรวงการจ้างงาน ความสัมพันธ์ในที่ทำงาน และธุรกิจขนาดเล็กในปี 2545 แอบบอตต์ได้รับตำแหน่งรัฐมนตรีว่าการกระทรวงสาธารณสุขและผู้สูงอายุ โดยรักษาตำแหน่งนี้ไว้จนกระทั่ง รัฐบาลโฮเวิร์ดพ่ายแพ้ในการเลือกตั้งในปี 2550 ในช่วงแรก แอบบ็อตต์ดำรงตำแหน่งในคณะรัฐมนตรีเงาของแบรนดอน เนลสันและต่อมาคือแมลคัม เทิร์นบุลล์ แอบบ็อตต์ลาออกจากตำแหน่งในเดือนพฤศจิกายน 2552 เพราะไม่เห็นด้วยกับการสนับสนุนของเทิร์นบุลล์ต่อโครงการซื้อขายการปล่อยมลพิษ(ETS)ที่รัฐบาลรัดด์เสนอแอบบ็อตตบังคับให้มีการลงคะแนนเสียงผู้นำในเรื่องนี้ และเอาชนะเทิร์นบุลล์ไปอย่างหวุดหวิดจนได้เป็นหัวหน้าพรรคและผู้นำฝ่ายค้านแอบบอตต์เป็นผู้นำแนวร่วมเสรีนิยม-ชาติไปสู่การเลือกตั้งเมื่อปี 2553ซึ่งส่งผลให้รัฐสภามีเสียงสนับสนุนพอๆกัน และในที่สุดพรรคแรงงานออสเตรเลีย (ALP)ก็ได้รับชัยชนะ แอบบอตต์ยังคงเป็นผู้นำและนำแนวร่วมไปสู่ชัยชนะอย่างถล่มทลายในการเลือกตั้งปี 2013
# มนุษย์วิตรูวิอุส

| มนุษย์วิตรูวิอุส |
| --- |
| อิตาลี: *L'uomo vitruviano* |
|  |
|  |
| ศิลปิน | เลโอนาร์โด ดา วินชี |
| ปี | ค.ศ. 1490 |

**มนุษย์วิตรูวิอุส** (อิตาลี: *L'uomo vitruviano*) เดิมชื่อ **สัดส่วนกายมนุษย์อิงตามวิตรูวิอุส** (อิตาลี: *Le proporzioni del corpo umano secondo Vitruvio*) เป็นภาพวาดโดยเลโอนาร์โด ดา วินชี ชาวฟลอเรนซ์ เมื่อประมาณปี 1490 ซึ่งมาพร้อมกับบันทึกที่อิงจากผลงานของ วิตรูวิอุส สถาปนิกชาวโรมัน โดยเป็นภาพวาดชายคนหนึ่งในตำแหน่งซ้อนทับสองตำแหน่งโดยแยกแขนและขาออกจากกัน และแนบในวงกลมและสี่เหลี่ยมจัตุรัสซึ่งเขียนด้วยหมึกบนกระดาษ

ภาพวาดแสดงถึงแนวคิดของเลโอนาร์โดเกี่ยวกับสัดส่วนร่างกายมนุษย์ในอุดมคติ คำจารึกในสี่เหลี่ยมจัตุรัสและวงกลมนั้นมาจากคำอธิบายของวิตรูวิอุสในเล่มที่ 3 ของบทความ *De architectura ของ* เขา อย่างไรก็ตาม ดังที่ได้แสดงให้เห็นแล้ว เลโอนาร์โดไม่ได้เป็นตัวแทนของสัดส่วนแขนขาของวิตรูเวียส แต่รวมเอาสัดส่วนที่เขาพบหลังจากวัดขนาดนายแบบในมิลานด้วย ในขณะที่ภาพวาดนี้ตั้งชื่อตาม Vitruvius นักวิชาการ บางคนในปัจจุบันตั้งคำถามถึงความเหมาะสมของชื่อดังกล่าว เนื่องจากมันถูกใช้ครั้งแรกในทศวรรษ 1490

## อ้างอิง
# ดนตรีโฟล์ก

**ดนตรีโฟล์ก** (อังกฤษ: *Folk music*) มีความหมายที่แตกต่าง หลากหลาย อาทิ

* เพลงพื้นบ้าน หรือ เพลงท้องถิ่น (Traditional music) ซึ่งมักจะจัดอยู่ในดนตรีประเภทเวิลด์มิวสิกด้วย
* ดนตรีโฟล์กสามารถหมายถึง ดนตรีที่นำดนตรีพื้นบ้านมาประกอบในดนตรีร่วมสมัย โดยมักจะแสดงโดยนักดนตรีอาชีพ แนวเพลงใกล้เคียงเช่น โฟล์กร็อก, อีเลกทริกโฟล์ก และโพรเกสซีฟโฟล์ก
* ในวัฒนธรรมอเมริกา ดนตรีโฟล์กจะมีความหมายถึง ดนตรีแนว อเมริกันโฟล์กมิวสิกรีไววอล (American folk music revival) ตัวอย่างเช่นศิลปินอย่าง วูดี กัธรี, ลีดเบลลี, พีท ซีเกอร์, แรมบลิน แจ็ก เอลเลียต, บ็อบ ดีแลน, ฟิล ออชส์, ทอม แพกซ์ทัน และโจนแอน บาเอซ ที่ได้รับความนิยมและช่วยส่งเสริมในการเขียนเนื้อเพลงในทศวรรษ 1950 และ 1960 ที่ทำให้เกิดแนวเพลงอย่าง อิงลิชโฟล์กรีไววอล ในทศวรรษ 1960 มีตัวอย่างศิลปินเช่น แม็กนา คาร์ทา, แฟร์พอร์ต คอนเวนชัน, สตีเลย์ สแปน, ราล์ฟ แม็กเทลล์, โดนาแวน และฟลีตวูดแม็ก
# จริยธรรม

**จริยธรรม** (อังกฤษ: *Ethics*) หรือ **ปรัชญาคุณธรรม** (moral philosophy) เป็นสาขาหนึ่ง ของปรัชญาที่ "ประกอบด้วยการจัดระบบ, ปกป้อง และแนะนำแนวคิดของการกระทำที่ถูกหรือผิด" ในมุมมองของจริยศาสตร์ ควบคู่ไปกับสุนทรียศาสตร์ ศึกษาและอยู่กับประเด็นของคุณค่า (value) จึงรวมกันเกิดเป็นสาขาการศึกษาใหม่ที่เรียกว่า สมุฏฐานวิทยาทางปรัชญา

สามสาขาหลักที่ได้รับการยอมรับในจริยศาสตร์ในปัจจุบันได้แก่:

1. อภิจริยศาสตร์ (Meta-ethics) ศึกษาเกี่ยวกับความหมายเชิงทฤษฎีและการอ้างถึงการวางตัวทางศีลธรรม และการนิยามคุณค่าของสัจจะนั้นจะทำได้อย่างไร
2. จริยศาสตร์เชิงบรรทัดฐาน (Normative ethics) ศึกษาเกี่ยวกับมุมมองเชิงปฏิบัติของการประเมินการกระทำที่ทำไปเพื่อเป้าหมายทางจริยธรรม
3. จริยศาสตร์ประยุกต์ (Applied ethics) ศึกษาเกี่ยวกับสิ่งที่บุคคลหนึ่ง ๆ ทำด้วยเป็นภาระหน้าที่ (หรือได้รับอนุญาต) ทำในสถานการณ์เฉพาะหรือในชุดการกระทำเฉพาะหนึ่ง

## อ้างอิง
# ซัสเซกซ์

| **ซัสเซกซ์** |
| --- |
| เทศมณฑลของอังกฤษในประวัติศาสตร์ |
| **คำขวัญ:We wun't be druv* |
|  *Ancient extent of Sussex* |
| ภูมิศาสตร์ |
| ฐานะเทศมณฑล | เทศมณฑลทางพิธีการของอังกฤษ (จนกระทั่ง ค.ศ. 1974) |
| 1831 เนื้อที่ | 907,920 เอเคอร์ (3,674 ตารางกิโลเมตร) |
| 1901 เนื้อที่ | 932,409 เอเคอร์ (3,773 ตารางกิโลเมตร) |
| 1991 เนื้อที่ | 934,900 เอเคอร์ (3,783 ตารางกิโลเมตร) |
| เมืองเทศมณฑล | ชิชิสเตอร์หรือหลุยส์ |
| รหัสแชปแมน | SSX |
| ประวัติ |
| ที่มา | ราชอาณาจักรซัสเซกซ์ |
| ก่อตั้ง | ในอดีต |
| แทนด้วย | อีสต์ซัสเซกซ์และเวสต์ซัสเซกซ์ |
| ประชากร |
| 1831 ประชากร - 1831 ความหนาแน่น | 272,340 0.3/acre |
| 1901 ประชากร - 1901 ความหนาแน่น | 602,255 0.6/acre |
| 1991 ประชากร - 1991 ความหนาแน่น | 1,392,737 1.5/acre |

**ซัสเซกซ์** (อังกฤษ: *Sussex*) ภาษาอังกฤษเก่าเรียกว่า *Sūþseaxe* ที่แปลว่าแซกซันใต้ เป็นอดีตเทศมณฑลในภูมิภาคเซาท์อีสต์อิงแลนด์ของอังกฤษ มีอาณาบริเวณใกล้เคียงกับราชอาณาจักรซัสเซกซ์ในอดีต

เขตแดนทางด้านเหนือติดกับเทศมณฑลเซอร์รีย์, ด้านตะวันออกติดกับเคนต์, ด้านใต้ติดช่องแคบอังกฤษ และด้านตะวันตกแฮมป์เชอร์ และแบ่งการปกครองท้องถิ่นออกเป็นเวสต์ซัสเซกซ์ และอีสต์ซัสเซกซ์ และนครไบรตันและโฮฟ นครไบรตันและโฮฟใช้ระบบรัฐบาลท้องถิ่นระดับเดียวในปี ค.ศ. 1997 และได้รับฐานะเป็นนครในปี ค.ศ. 2000 จนกระทั่งบัดนั้นชิชิสเตอร์เป็นเมืองเดียวในมณฑลที่มีฐานะเป็นนคร

จากเดิมมีฐานะเป็นเทศมณฑลทางพิธีการ ในปัจจุบันซัสเซกซ์ถูกแบ่งออกเป็นเทศมณฑลเวสต์ซัสเซกซ์และเทศมณฑลอีสต์ซัสเซกซ์ การแบ่งออกเป็นสองเทศมณฑลเริ่มทำเป็นครั้งแรกในปี ค.ศ. 1189 โดยมีระบบการบริหารแยกกัน (ระบบศาลปกครองสี่สมัย) มาตั้งแต่คริสต์ศตวรรษที่ 16 ภายใต้พระราชบัญญัติรัฐบาลส่วนท้องถิ่น ค.ศ. 1888 เขตการปกครองสองเขตนี้ก็กลายเป็นเทศมณฑลบริหาร (ที่รวมทั้งสภาเทศมณฑล : ไบรตัน, เฮสติง และตั้งแต่ปี ค.ศ. 1911 อีสต์บอร์น)

## อ้างอิง
# บริเวณแห้งแล้ง

ทะเลทราย
ทะเลทรายอาตากามา
**บริเวณแห้งแล้ง** หรือ **ทะเลทราย** (อังกฤษ: *desert*) เป็นบริเวณแผ่นดินแห้งแล้งซึ่งเกิดหยาดน้ำฟ้าน้อยและทำให้สภาพการดำรงชีพไม่เอื้อสำหรับพืชและสัตว์ ประมาณหนึ่งในสามของพื้นผิวดินของโลกแห้งแล้งหรือกึ่งแห้งแล้ง ซึ่งรวมเขตขั้วโลกด้วยซึ่งเกิดหยาดน้ำฟ้าน้อย และบ้างเรียก "บริเวณแห้งแล้งเย็น" บริเวณแห้งแล้งสามารถจำแนกได้โดยปริมาณหยาดน้ำฟ้าที่ตก อุณหภูมิ สาเหตุของการกลายเป็นบริเวณแห้งแล้ง (desertification) หรือโดยที่ตั้งภูมิศาสตร์

## ภูมิศาสตร์

10 อันดับบริเวณแห้งแล้งใหญ่ที่สุดในโลก| อันดับ | ชื่อ | เนื้อที่ (ตร.กม.) | เนื้อที่ (ตร.ไมล์) |
| --- | --- | --- | --- |
| 1 | **บริเวณแห้งแล้งแอนตาร์กติกา** | 13,829,430 | 5,339,573 |
| 2 | **บริเวณแห้งแล้งอาร์กติก** | 13,700,000+ | 5,300,000+ |
| 3 | **ทะเลทรายสะฮารา** (แอฟริกา) | 9,100,000+ | 3,320,000+ |
| 4 | **ทะเลทรายอาหรับ** (ตะวันออกกลาง) | 2,330,000 | 900,000 |
| 5 | **ทะเลทรายโกบี** (เอเชีย) | 1,300,000 | 500,000 |
| 6 | **ทะเลทรายคาลาฮารี** (แอฟริกา) | 900,000 | 360,000 |
| 7 | **ทะเลทรายปาตาโกเนีย** (อเมริกาใต้) | 670,000 | 260,000 |
| 8 | **ทะเลทรายเกรตวิกตอเรีย** (ออสเตรเลีย) | 647,000 | 250,000 |
| 9 | **ทะเลทรายซีเรีย** (ตะวันออกกลาง) | 520,000 | 200,000 |
| 10 | **ทะเลทรายเกรตเบซิน** (อเมริกาเหนือ) | 492,000 | 190,000 |
# โรบินฮูด

รูปปั้นโรบินฮูด ในนอตทิงแฮม
**โรบินฮูด** เป็นวีรบุรุษนอกกฎหมายในคติชนอังกฤษ มีความเชี่ยวชาญสูงในการยิงธนู และนักดาบ แม้ส่วนหนึ่งของตัวละครไม่ใช่ต้นฉบับของเขา ตั้งแต่จุดเริ่มต้นของศตวรรษที่ 19 เขาได้กลายเป็นที่รู้จักกันใน "ปล้นจากคนรวยและให้กับคนยากจน" โดยอาศัยความช่วยเหลือกลุ่มโจรที่รู้จักกันเป็นเพื่อนของเขา "เมอร์รี เมน" ตามแบบดั้งเดิม โรบินฮูดและคนของเขาเป็นภาพที่สวมใส่เสื้อผ้าสีเขียวลิงคอล์น ต้นกำเนิดของตำนานอ้างว่าโดยจะต้องเกิดจากโจรที่แท้จริง หรือจากกวีหรือเรื่องราวของนอกกฎหมาย

โรบินฮูด กลายเป็นเรื่องราววรรณกรรมพื้นบ้านที่ได้รับความนิยมในสมัยยุคกลางจนถึงวรรณกรรมสมัยใหม่, ภาพยนตร์และโทรทัศน์ ในแหล่งข้อมูลที่เก่าแก่ที่สุดบอกว่าโรบินฮูดคือเสรีชน เป็นขุนนางที่โดนยึดทรัพย์โดยมิชอบจากดินแดนของเขาและกลายเป็นอาชญากรหรือนายอำเภอไร้ยางอาย

## อ้างอิง

## แหล่งข้อมูลอื่น

* Robin Hood on *In Our Time* at the BBC. (listen now)
* Robin Hood the Facts and the Fiction, has a lot of information on Robin Hood, ballads, medieval records, place names, analysis on the legend etc.
* BBC History: Robin Hood and his Historical Context
* Home of the World Wide Robin Hood Society in Sherwood, Nottingham, England
* Archaeology and History of Medieval Sherwood Forest
# ไซโคพาท

| ไซโคพาท (psychopathy) |
| --- |
| การออกเสียง | * psychopathy /saɪˈkɒpəθi/ psychopath /ˈsaɪkəpæθ/
 |
| สาขาวิชา | จิตเวชศาสตร์, จิตวิทยาคลินิก |

**ไซโคพาท** (อังกฤษ: *psychopathy* ; กลุ่มคนที่มีอาการนี้เรียกว่า psychopath) เป็นความผิดปกติทางบุคลิกภาพที่มีพฤติกรรมต่อต้านสังคมอย่างต่อเนื่อง ความร่วมรู้สึกและความสำนึกผิดบกพร่อง ขาดการยับยั้งความละอาย และมีพฤติกรรมถือตนว่าสำคัญกว่าผู้อื่น ซึ่งในบางครั้งมีความหมายที่คล้ายคลึงกับคำว่า *โซซิโอพาท* (sociopathy) ตลอดประวัติศาสตร์ที่ผ่านมามีแนวคิดของไซโคพาทที่แตกต่างกันได้ถูกนำมาใช้ ซึ่งมีบางส่วนที่ตรงกับในปัจจุบันและอาจมีบางส่วนที่ขัดแย้งกัน

## เชิงอรรถ

## อ้างอิง

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ ไซโคพาท